ROMÂNIA

JUDEŢUL NEAMŢ

CONSILIUL LOCAL AL COMUNEI DULCEŞTI

PROCES-VERBAL

AL ŞEDINŢEI ORDINARE A CONSILIULUI LOCAL AL COMUNEI DULCEŞTI

DIN DATA DE 30.01.2025

 Şedinţa de Consiliu local a fost convocată prin Dispoziţia primarului comunei Dulcești nr.12 din 20.01.2025, iar prin Dispoziția nr. 14 din 30.01.2025 a fost suplimentată ordinea de zi a ședinței din 30.01.2025 şi a avut loc la sediul Primăriei comunei Dulceşti, judeţul Neamţ, începând cu ora 1400.

 La ședință participă dl. primar al comunei Dulcești, dl. Cucu Paul-Daniel.

 Urmarea efectuării prezenței de către secretarul general al comunei se constată prezența fizică a domnilor consilieri.

Dl. Țipoș Ionuț-Paul a trimis pe grupul de whatsapp al Consiliului local Dulcești un mesaj prin care precizează că se nu se află în localitate, că are semnal de o calitate slabă și că este de acord cu toate proiectele de hotărâre înscrise pe ordinea de zi.

Dl. Chitaru Valeriu președintele de ședință dă citire ordinii de zi și suplimentării propuse, o supune la vot, fiind votată în unanimitate de către domnii consilieri.

 D-na Adobriței Mioara-Cristina, secretarul general al comunei informează membrii Consiliului Local cu privire la cvorumul necesar pentru adoptarea hotărârilor, în conformitate cu prevederile art. 243 alin.1 lit. l din Ordonanța de urgență nr. 57/2019 privind Codul administrativ, cu modificările și completările ulterioare și a art. 91 alin.(1), lit. k din Ordinul Ministerului Dezvoltării, Lucrărilor Publice şi Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local.

 Secretarul general al comunei dă citire procesului verbal al ședinței din 27.12.2024, conținutul acestuia fiind votat în unanimitate de domnii consilieri.

1. **Proiect de hotărâre privind stabilirea locurilor destinate de organizare și desfășurare a adunărilor publice și constituirea Comisiei de avizare a cererilor de organizare a adunărilor publice în comuna Dulcești, jud. Neamț**

Dl. primar Cucu Paul-Daniel precizează că există obligativitatea constituirii unei comisii de avizare a cererilor de organizare a adunărilor publice, drept pentru care a considerat că din acea comisie trebuie să facă parte primarul comunei, secretarul general al comunei și șeful Postului de poliție Dulcești. Am stabilit ca și locații sediile Căminelor culturale din satele Dulcești, Corhana și Cârlig.

Dl. Merfea C-tin Bogdan întreabă cum se va proceda cu votul d-lui Țipoș Ionuț-Paul?

Dl. Nahoi Gheorghe spune că nu este de acord cu modalitatea de vot al acestuia, ca ar fi trebuit să intre online.

 După discuții, dl. Chitaru Valeriu, președintele de ședință întreabă dacă sunt de acord ca votul trimis pe Whatsapp de domnul Țipoș Ionuț-Paul să fie luat în considerare.

Dl. Neagu Florin Vasile amintește faptul că există un precedent creat, astfel a votat și dl. Șerban Ioan prin sms, dl. Rusu Vasile pe whatsapp, dl. Pascaru Vasile pe whatsapp sau sms, dl. Mitrea Vasile prin sms, considerând că situația trebuie tratată așa cum au fost tratate și celelalte, dacă nu să hotărâm modificarea Regulamentului de organizare și funcționare a Consiliului Local.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea Planului de acțiuni/lucrări de interes local ce vor fi executate de beneficiarii ajutorului de incluziune, apți de muncă, potrivit Legii nr. 196/2016 privind venitul minim de incluziune, pentru anul 2025**

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind stabilirea unor normative proprii de cheltuieli pentru autoturismele și utilajul ce fac parte din parcul auto al comunei Dulcești, județul Neamț pentru anul 2025**

Dl. primar Cucu Paul-Daniel prezintă o situație a consumului de carburanți pe lunile noiembrie și decembrie, pentru fiecare autoturism în parte, să se facă o analiză a veniturilor încasate pentru activitățile desfășurate de către utilajele din dotarea primăriei.

Au fost cereri de la persoane fizice și persoane juridice din comuna Dulcești, care au avut nevoie de prestarea unor lucrări cu buldo sau camionul.

Dl. Merfea Constantin-Bogdan a sesizat că există o eroare referitoare la consumul de la DAF fiind 26 l/100 km, nu 12 l/100 km, eroare ce a fost corectată.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea subvenționării din bugetul local de venituri și cheltuieli, a taxei de salubrizare, pentru persoanele fizice de pe raza comunei Dulcești, județul Neamț**

Dl. primar precizează că în urma discuției pe care a avut-o cu reprezentanții de la A.D.I. Econeamț și A.C.O.R., suma pe care o subvenționăm ar trebui aprobată printr-o hotărâre de consiliu local, având în vedere că diferențele sunt foarte mari între încasări și ceea ce plătim la furnizorul de servicii.

Dl. Nahoi Gheorghe precizează faptul că în ședința trecută dl. primar a spus că nu va majora taxa pentru serviciul de salubritate către populație, răspunsul d-lui primar fiind că a fost indexată cu rata inflației.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind înregistrarea în domeniul privat al comunei Dulcești, județul Neamț a suprafeței de 5000 mp teren arabil extravilan**

**Dl. primar Cucu Paul-Daniel spune că la data depunerii proiectului de înființare a sistemului de alimentare cu apă, când a fost depusă documentația în vederea avizării și finanțării acestuia, s-au folosit de o suprafață de teren din zona respectivă și ulterior am descoperit că suprafața cerută de proiectant și constructor nu exista.**

**În urma emiterii Ordinului de începere a lucrărilor, constructorul a îngrădit o suprafață de teren ce a depășit suprafața menționată inițial în proiect, care a presupus să facem modificări cadastrale, astfel încât să existe o suprafață de teren de 5000 m, pentru a nu pierde finanțarea pentru acest proiect, existând sincope și la proiectul de înființarea sistemului de alimentare cu apă, cât și la cel de înființare a sistemului de canalizare.**

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre** **privind modificarea H.C.L. nr.52 din 27.12.2024 privind stabilirea impozitelor și taxelor locale pentru anul 2025**

**Dl. primar Cucu Paul-Daniel prezintă adresa Instituției Prefectului – județul Neamț, privind procedura prealabilă la H.C.L. nr. 52 din 27.12.2024 privind stabilirea taxelor și impozitelor locale pentru anul 2025, precizând și aspectele de nelegalitate sesizate.**

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind renunțarea Consiliului Local Dulcești, la suprafața de 854 mp teren, în vederea reînființării drumului Fundătura Dealul Viei din sat Roșiori, comuna Dulcești, județul Neamț**

Dl. Chitaru Valeriu președintele de ședință precizează că există o schiță, și crede că domnii consilieri și-au dat seama unde se află acest drum, de la intrarea din satul Roșiori, pe partea dreaptă, și care continuă în extravilan cu un drum de exploatare care ajunge la Felești.

Dl. Nahoi Gheorghe întreabă care este diferența între cum se prezintă la momentul actual și ce se propune?

Dl. primar Cucu Paul-Daniel spune că se știe că dl. Mitrea Vasile a făcut numeroase mențiuni cu privire la acest aspect.

La acest moment acel drum figurează ca pășune. Noi, ca să înființăm acest drum, cu toate că s-a aprobat nomenclatorul stradal în anul 2017, și s-a dat o denumire străzii și anume Fundătura Dealul Viei, acest drum în documente există ca pășune.

Care este scopul acestui proiect de hotărâre? Să renunțăm la acea suprafață de pășune ca să rămână drum în suprafață de 854 mp, care se întâlnește cu drumul din Dealul Fântâniței.

Faptul că nu figurează ca drum au împiedicat cetățenii să se branșeze la gaze naturale.

Dl. Mitrea Vasile precizează că în momentul în care s-a întocmit documentația cadastrală a fost prins și drumul ca pășune.

Dl. Nahoi Gheorghe spune că știe că în fascicolul de la Registrul agricol există acel drum și ar dori amânarea discutării acestui proiect de hotărâre pentru documentare.

Dl. primar precizează că este documentat și că a avut și o discuție cu dl. director al OCPI Neamț și întreabă care este scopul amânării? Drumul este în pășune. El figurează ca un drumuleț, dar nu este prins ca și drum. În condițiile în care ar fi existat drum ar fi opus rezistență cineva de la DelgazGrid, Eon Electrica? Dl. Mitrea Vasile este vecin cu pășunea.

Dl. Mitrea Vasile precizează că de la proprietatea acestuia se continuă cu drum de exploatare.

Dl. Nahoi Gheorghe spune că este cadastrată toată suprafața de 28.000 mp ca devălmășie, care are mai mulți proprietari și întreabă dacă nu ar fi trebuit să fie de acord toți proprietarii?

Dl. primar Cucu Paul-Daniel spune că prin acest proiect de hotărâre noi UAT-ul prin Consiliul Local renunță la o suprafață de teren din pășune în vederea reînființării unui drum. Dvs. trebuie să vă spuneți punctul de vedere dacă sunteți de acord sau nu la renunțarea respectivă.

Dl. Nahoi Gheorghe repetă faptul că această suprafață a fost cadastrată, că este pășune în devălmășie cu un număr de 5-7 proprietari, care are fiecare o cotă și nu au poziție certă. Era normal ca toți proprietarii devălmășiei să fie de acord pentru înființarea acestui drum.

Dl. primar spune că U.A.T. Dulcești este și ea proprietară pe devălmășie, iar în vederea reînființării unui drum accesibil pentru toată populația, nu este nicio problemă.

Se supune la vot proiectul de hotărâre, fiind votat cu 10 voturi pentru și o abținere a d-lui Nahoi Gheorghe.

1. **Proiect de hotărâre privind alegerea președintelui de ședință a Consiliului Local Dulcești, pentru perioada februarie – aprilie 2025**

Dl. Chitaru Valeriu îl propune pe dl. Blaj Petronel propunere votată în unanimitate de domnii consilieri.

Punctul II Diverse :

Dl. Rusu Vasile întreabă dacă proiectul cu iluminatul public s-a finalizat în satul Cîrlig? Aduce la cunoștință problema unei lămpi neschimbate și a șanțului de pe str. Morii.

Dl. primar spune că a discutat cu constructorul, iar acesta a spus ca va lua măsuri pentru această perioadă, până la finalizarea proiectului cu apa.

Dl. Chitaru Valeriu precizează că strada Morii și str. Călinei vor fi asfaltate, dar până atunci constructorul va pune piatră.

Dl. primar Cucu Paul-Daniel aduce la cunoștință unele aspecte, că în ultima perioadă s-au demarat unele proiecte care au avut sincope mai mari și nu dă vina pe nimeni, încercând să le rezolve.

* La proiectul de Înființare a sistemului de alimentare cu apă, se știe bine ca s-a aprobat terenul de 5000 mp, în urma unor discuții cu constructorul, proiectantul și consultantul, au apărut discuții constructive între aceștia, după care cred că se va ajunge la un liman, eu nepricepându-mă din punct de vedere tehnic, dar cred că sunt oameni responsabili, profesioniști, care vor reuși să găsească soluția cea mai bună pentru ca proiectul să fie încheiat fără probleme.
* Este necesar un punctul de transformare care implică un consum de 36 kWt, pentru a funcționa puțurile respective, fiind trei pompe. Acel punct de transformare, în urma unui ATR pe care l-am cerut de la DelgazGrid, și în urma unor discuții cu potențiali ofertanți cred că ajunge un milion de lei. Necesită un racord de la linia de medie, care presupune construcția unor stâlpi, cel puțin șase, plus cablu subteran și punctul TRAF. Este un cost extraordinar de mare.
* La proiectul de Înființarea sistemului de canalizare - s-au purtat discuții cu proiectantul și consultantul, ei spun că au făcut un proiect tehnic, pe baza dorințelor beneficiarului.
* La proiectul de Extindere/înființare rețea de gaz în satul Corhana, nu a fost făcută o consultare publică și să se găsească soluția cea mai bună pentru cetățeni. Ni s-a spus că am blocat proiectele. S-a ajuns la finanțarea de 2 milioane lei, dar nu s-a făcut o analiză. Era mai benefic să rămână cu racordurile făcute la persoanele respective și să facem pe o suprafață mai mică din satul Corhana. Am trimis o adresă la DelgazGrid și mi-au cerut mie să justific de ce am renunțat la acele racorduri pentru a ajunge la 2 milioane de lei, adresă în care am specificat că această renunțare s-a făcut de către conducerea U.A.T. de la momentul respectiv.
* Cu Centrul Comunitar este o întreagă istorie. S-a dorit înființarea Centrului comunitar în satul Cîrlig, la școala. Nu a fost obstrucționat în nici un fel și s-au făcut demersuri, s-au adoptat hotărâri, în care ba era satul Cîrlig, ba comuna Dulcești. În acest moment eu trebuie să respect H.C.L. în care a fost stabilită, cu votul majorității consilierilor locali înființarea Centrului comunitar în Școala de la Cîrlig.
* La sala de sport nu a fost solicitat aviz I.S.U.

Dl. Nahoi Gheorghe spune că a fost vorba ca suprafața construită să nu depășească 600 mp, iar problemele tehnice trebuie discutate cu personal tehnic.

La proiectul de gaz beneficiarul a fost de acord cu finanțarea parțială, iar DelgazGrid va deconta branșamentele în proporție de 90%, în termen de 5 ani.

Dl. Mitrea Vasile menționează că știe pentru ce s-a construit sala de sport și care este suma plătită din bugetul local. S-a făcut construcția pentru a acoperi greșelile altora. Care este utilitatea acelei construcții? Sunt grinzi metalice de 5 m prinse în câteva șuruburi. Acea clădire are rezistență?

Dl. Michiu Mihai este de părere că ar trebui să se termine cu polemicile și să se meargă mai departe.

Dl. Chitaru Valeriu îl întreabă pe dl. Nahoi Gheorghe despre racordarea cetățenilor din satul Cîrlig la apă și canal, având răspunsul dvs. la acea dată a fost că nu e nicio problemă. Că nu este normal ca acea conductă să treacă prin fața locuințelor cetățenilor și acești să nu se poată racorda. După discuția cu proiectantul acesta a spus că trebuie un alt proiect.

Dl. Nahoi Gheorghe precizează că în 29 martie 2024 a inițiat proiect de extindere rețea apă, care nu a fost aprobat.

Dl. Ghiță Radu Eusebiu menționează că dl. Chitaru Valeriu a susținut întotdeuna ca Centru comunitar să se facă în satul Cîrlig.

Pentru vizualizarea întregii ședințe și alte detalii accesați [www.comunadulcesti.ro](http://www.comunadulcesti.ro), secțiunea Consiliul local, ședințele consiliului local și data acesteia, respectiv 30.01.2025, partea I și partea II.

PREŞEDINTE DE ŞEDINŢĂ SECRETAR GENERAL AL COMUNEI

 Valeriu Chitaru Mioara-Cristina Adobriței